gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 3521, del 21-06-1999 (1999/5172)

Expedient número S/34/99. Adjudicació dels serveis d'equips d'animació i personal necessari per als camps de treball de la campanya de 1999.
--------------------------------------------------------------------------------------------------------------------------------------------

### Dades del document

Número de DOGV
:   3521

Data del DOGV
:   21-06-1999

Secció del DOGV
:   V. ALTRES ANUNCIS - C) ADJUDICACIÓ DE CONTRACTES ADMINISTRATIUS

Número del document
:   1999/5172


Organisme emissor
:   Institut Valencià de la Joventut

Tipus de document
:   Anunci

Expedient número S/34/99. Adjudicació dels serveis d'equips d'animació i personal necessari per als camps de treball de la campanya de 1999. [1999/X5172]
  
1. Entitat adjudicadora
  
a) Organisme: Institut Valencià de la Joventut
  
b) Dependència que tramita l'expedient: Secretaria Tècnica-Contractació
  
c) Número de l'expedient: S/34/1999
  
2. Objecte del contracte
  
a) Tipus de contracte: serveis
  
b) Descripció de l'objecte: equips d'animació i personal necessari per als camps de treball de la campanya de 1999.
  
c) Lots: 2
  
d) Butlletí o diari oficial i data de publicació de l'anunci de licitació: Diari Oficial de la Generalitat Valenciana núm. 3.450, de 9.3.1999.
  
3. Tramitació, procediment i forma d'adjudicació
  
a) Tramitació: ordinària
  
b) Procediment: obert
  
c) Forma: concurs
  
4. Pressupost base de la licitació
  
Lot 1: 5.070.611 PTA (30.474,986 euros)
  
Lot 2: 4.941.231 PTA (29.704,068 euros)
  
Pressupost total 31.292.775 PTA = 60.179,054 euros
  
5. Adjudicació
  
a) Data: 4.5.1999
  
b) Contractista: Rumbo Joven Actividades Socioculturales, SL.
  
c) Nacionalitat: espanyola
  
d) Import total de l'adjudicació 2 lots: 9.275.000 PTA (55.743,873 euros).
Diari Oficial de la Generalitat Valenciana


Sumari del DOGV 3602, del 11-10-1999 (1999/8658)

RESOLUCIÓ de 6 d'agost de 1999, del conseller d'Economia i Hisenda, per la qual es modifica la retribució assignada a la senyora Avelina María Hidalgo Sanz.
------------------------------------------------------------------------------------------------------------------------------------------------------------

### Dades del document

Número de DOGV
:   3602

Data del DOGV
:   11-10-1999

Secció del DOGV
:   II. AUTORITATS I PERSONAL - C) NOMENAMENTS, CESSAMENTS, SITUACIONS I INCIDÈNCIES

Número del document
:   1999/8658


Organisme emissor
:   Conselleria d'Economia i Hisenda

Tipus de document
:   Resolució

RESOLUCIÓ de 6 d'agost de 1999, del conseller d'Economia i Hisenda, per la qual es modifica la retribució assignada a la senyora Avelina María Hidalgo Sanz. [1999/S8658]
  
Per resolució de 3 d'agost de 1999 fou nomenada per a exercir funcions de secretària del conseller la senyora Avelina María Hidalgo Sanz.
  
En consideració a la preparació exigida i del nivell de titulació adequat a la funció assignada es modifica la retribució establida en la resolució esmentada, que es fixa en la quantitat anual bruta equivalent a un lloc de treball classificat com a grup C, complement de destinació 20 i complement específic E036, amb efectes des del dia 23 de juliol de 1999.
Diari Oficial de la Generalitat Valenciana


Sumari del DOGV 3521, del 21-06-1999 (1999/4786)

Informació pública de la inclusió d'una plaça d'auxiliar administratiu a l'Oferta d'Ocupació Pública.
-----------------------------------------------------------------------------------------------------

### Dades del document

Número de DOGV
:   3521

Data del DOGV
:   21-06-1999

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   1999/4786


Data del document
:   11-05-1999

Organisme emissor
:   Ajuntament de Xixona

Tipus de document
:   Convocatòria

Descriptors 

:   * Xixona
    * professió administrativa
    * concurs administratiu
    * administració local

Informació pública de la inclusió d'una plaça d'auxiliar administratiu a l'Oferta d'Ocupació Pública. [1999/4786]
  
El ple de la corporació en la sessió del dia 25 de març de 1999, va aprovar l'Oferta d'Ocupació Pública d'aquest ajuntament per a l'any 1999.
  
L'esmentada Oferta d'Ocupació Pública inclou la plaça següent:
  
Un lloc de treball d'auxiliar administratiu.
  
Les bases específiques de la convocatòria es publicaran en el Butlletí Oficial de la Província d'Alacant i estan a la disposició dels interessats en el Negociat de Personal de l'Ajuntament de Xixona.
  
El termini de presentació d'instàncies serà de vint dies naturals, comptadors des de l'endemà de la publicació de l'anunci de la convocatòria en el Boletín Oficial del Estado
  
El successius anuncis que s'efectuen es publicaran, si escau, en el Butlletí Oficial de la Província d'Alacant, i en el tauler d'anuncis d'aquest ajuntament.
  
Cosa que es fa pública als efectes oportuns.
Diari Oficial de la Generalitat Valenciana


Sumari del DOGV 3572, del 31-08-1999 (1999/7618)

Expedient número PT/019/1999. Adjudicació del projecte execució obra enllumenat públic.
---------------------------------------------------------------------------------------

### Dades del document

Número de DOGV
:   3572

Data del DOGV
:   31-08-1999

Secció del DOGV
:   V. ALTRES ANUNCIS - C) ADJUDICACIÓ DE CONTRACTES ADMINISTRATIUS

Número del document
:   1999/7618


Organisme emissor
:   Sociedad Parque Tematico de Alicante, SA

Tipus de document
:   Anunci

Expedient número PT/019/1999. Adjudicació del projecte execució obra enllumenat públic. [1999/X7618]
  
1. Entitat adjudicadora
  
a) Organisme: Societat Parc Temàtic d'Alacant, SA.
  
b) Dependència que tramita l'expedient: Departament de Contractació.
  
c) Número d'expedient: PT/019/1999.
  
2. Objecte del contracte
  
a) Descripció de l'objecte: projecte execució obra enllumenat públic.
  
b) Termini d'execució: tres mesos i vuit setmanes (3,8).
  
c) Butlletí o diari oficial i data de publicació de l'anunci de licitació: Diari Oficial de la Generalitat Valenciana número 3.525, de 25 de juny de 1999.
  
3. Tramitació, procediment i forma d'adjudicació
  
a) Tramitació: ordinària.
  
b) Procediment: obert.
  
c) Forma: concurs.
  
4. Pressupost base de licitació
  
Import: 114.236.676 pessetes (IVA inclòs).
  
5. Adjudicació
  
a) Data: 2 d'agost de 1999.
  
b) Contractista: UTE Elecnor, SA - Aplitec, SL.
  
c) Import d'adjudicació: 881.940.789 pessetes (IVA inclòs).
Diari Oficial de la Generalitat Valenciana


Sumari del DOGV 3489, del 06-05-1999 (1999/3637)

RESOLUCIÓ de 31 de març de 1999, de la Direcció General de Funció Pública, per la qual es determina la lletra per a fixar l'ordre d'intervenció dels aspirants a totes les proves selectives que es realitzen com a desplegament i execució de l'oferta pública d'ocupació de 1999, del conjunt de les administracions públiques valencianes.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3489

Data del DOGV
:   06-05-1999

Secció del DOGV
:   II. AUTORITATS I PERSONAL - E) ALTRES ASSUMPTES

Número del document
:   1999/3637


Data del document
:   31-03-1999

Organisme emissor
:   Conselleria d'Economia, Hisenda i Administració Pública

Tipus de document
:   Resolució

Descriptors 

:   * concurs administratiu

RESOLUCIÓ de 31 de març de 1999, de la Direcció General de Funció Pública, per la qual es determina la lletra per a fixar l'ordre d'intervenció dels aspirants a totes les proves selectives que es realitzen com a desplegament i execució de l'oferta pública d'ocupació de 1999, del conjunt de les administracions públiques valencianes. [1999/X3637]
  
D'acord amb l'article 14, apartat 2, del Decret 69/1986, de 2 de juny, del Consell de la Generalitat Valenciana, pel qual s'aprova el reglament de selecció de personal i provisió de llocs de treball de la Generalitat Valenciana, en el qual s'estableix que se sortejarà l'ordre d'intervenció dels aspirants a totes les proves selectives que es realitzen durant l'any, s'ha realitzat el sorteig corresponent, en la direcció general, el 31 de març de 1999 a les 12.00, en el qual s'ha determinat que totes les proves esmentades començaran per la lletra «B», seguint l'ordre alfabètic de cognoms.
Diari Oficial de la Generalitat Valenciana


Sumari del DOGV 3586, del 20-09-1999 (1999/7991)

Notificació de l'expedient 104/1998, sobre declaració d'arrendament històric valencià.
--------------------------------------------------------------------------------------

### Dades del document

Número de DOGV
:   3586

Data del DOGV
:   20-09-1999

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   1999/7991


Organisme emissor
:   Conselleria d'Agricultura, Pesca i Alimentació

Tipus de document
:   Anunci

Notificació de l'expedient 104/1998, sobre declaració d'arrendament històric valencià. [1999/M7991]
  
Atesa la impossibilitat de notificar de manera personal i directa a Antonio Tudela Martínez l'existència de l' expedient 104/1998, sobre declaració d'arrendament històric valencià, i en compliment del que es disposa en l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, és procedent la publicació d'aquest anunci.
  
Expedient: 104/1998
  
Titular: Amparo Soler Vázquez
  
Últims propietaris coneguts: Antonio Tudela Martínez, Santiago Tudela Martínez, Rafael Tudela Martínez, Juan Antonio Tudela Bort, José Vicente Tudela Bort, Ana Tudela Scherman, Patricia Tudela Scherman i Rita Scherman Conrad.
  
L'expedient es refereix a una finca d'una fanecada de terra d'horta situada a València, partida del Perú, que s'identifica com a la parcel·la número 254 del polígon 102 del cadastre d'aquest terme municipal.
  
L'expedient es troba en les dependències d'aquesta direcció general (Conselleria d'Agricultura, Pesca i Alimentació, carrer de Amadeu de Savoia, núm. 2, 3a planta). En virtut del que es disposa en l'article 5.1 del Decret 41/1996, de 5 de març, del Govern Valencià, pel qual es desplega la Llei d'Arrendaments Històrics Valencians, es concedeix un termini comú de 30 dies perquè Antonio Tudela Martínez puga presentar-se i aportar o proposar la pràctica de totes les proves que considere convenients per a la defensa dels seus interessos.
  
El termini començarà a comptar des de l'endemà de la publicació d'aquest anunci en el Diari Oficial de la Generalitat Valenciana.
Diari Oficial de la Generalitat Valenciana


Sumari del DOGV 3598, del 06-10-1999 (1999/8201)

Expedient sancionador número 173/1998. Notificació de resolució.
----------------------------------------------------------------

### Dades del document

Número de DOGV
:   3598

Data del DOGV
:   06-10-1999

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   1999/8201


Organisme emissor
:   Conselleria d'Economia i Hisenda

Tipus de document
:   Anunci

Expedient sancionador número 173/1998. Notificació de resolució. [1999/A8201]
  
Per acord de la presidenta de la Comissió Tècnica del Joc en els expedients administratius que després es detallaran, a l'empara del que disposa l'article 58 i 59.4 de la Llei 30/1992, de 26 de novembre, del Règim Jurídic de les Administracions Públiques i del Procediment Administratiu Comú, mitjançant aquest edicte es notifica a la persona interessada que a continuació s'expressa la resolució dictada per aquesta Conselleria d'Economia i Hisenda en el present expedient de sanció.
  
1. Expedient número 173/1998. Interessat expedientat: senyor Ginés Ribera Coves, document nacional d'identitat número 08.208.715, E.O. número 125.548. Resolució de data 5 de juliol de 1999, per la qual s'acorda imposar-li una multa de dues-centes cinquanta mil pessetes (250.000 PTA) equivalent a mil cinc-cents dos euros amb cinquanta tres cèntims (1.502,53 euros), disposada en els articles 27 i 28 de la Llei 4/1988, de 3 de juny, de la Generalitat Valenciana, del Joc a la Comunitat Valenciana, per infracció tipificada en l'article 39, apartat f) del Decret 76/1993, de 28 de juny, del Consell de la Generalitat Valenciana. L'últim domicili conegut és el del carrer Joaquín Santos, núm. 44, d'Elx (Alacant).
  
Cosa que es comunica a la persona interessada als efectes oportuns i establits en els articles 58 i 59 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i especialment que aquesta resolució és ferma en via administrativa, i que contra aquesta la persona interessada podrà interposar, prèvia la comunicació preceptiva a la Conselleria d'Economia i Hisenda, recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptats des de l'endemà de la publicació d'aquest edicte, d'acord amb el que estableix l'article 110.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i els articles 57.2.f) i 58.1 de la Llei Reguladora de la Jurisdicció Contenciosa Administrativa. Això sense perjudici que utilitze qualsevol altra via que considere oportuna.
  
I perquè servisca de notificació a la persona interessada consignada anteriorment s'expedeix aquest edicte.
Diari Oficial de la Generalitat Valenciana


Sumari del DOGV 3411, del 13-01-1999 (1998/10836)

RESOLUCIÓ de 13 de novembre de 1998, de la Universitat Politècnica de València, per la qual es declara desert el concurs d'accés per a la provisió d'una plaça de professor titular d'escola universitària de l'àrea de coneixement de Tecnologia Electrònica, adscrita al Departament d'Enginyeria Electrònica.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3411

Data del DOGV
:   13-01-1999

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   1998/10980


Organisme emissor
:   Universitat Politècnica de València

Tipus de document
:   Resolució

RESOLUCIÓ de 13 de novembre de 1998, de la Universitat Politècnica de València, per la qual es declara desert el concurs d'accés per a la provisió d'una plaça de professor titular d'escola universitària de l'àrea de coneixement de Tecnologia Electrònica, adscrita al Departament d'Enginyeria Electrònica. [1998/M10931]
  
Una vegada concloses les actuacions de la comissió que ha de jutjar el concurs d'accés, convocat per la Resolució de 4 de març de 1998 d'aquesta Universitat (BOE 30 de març de 1998), per a la provisió d'una plaça de professor titular d'escola universitària de l'àrea de coneixement de Tecnologia Electrònica, adscrita al Departament d'Enginyeria Electrònica, plaça número 49/98 (codi 1995), i vista la proposta elevada per aquesta de no-provisió de la plaça, ja que els aspirants no han obtingut la valoració establida en l'article 11.2 a) del Reial Decret 1.888/1984, de 26 de setembre, modificat pel Reial Decret 1427/1986, de 13 de juny, aquest Rectorat, resol:
  
Declarar deserta la provisió de la plaça més amunt esmentada.
Diari Oficial de la Generalitat Valenciana


Sumari del DOGV 3442, del 25-02-1999 (1999/1472)

Informació pública del Projecte de Reparcel·lació Forçosa de la Unitat d'Execució Única del Sector de SUP número 11 Sant Pau.
-----------------------------------------------------------------------------------------------------------------------------

### Dades del document

Número de DOGV
:   3442

Data del DOGV
:   25-02-1999

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   1999/1472


Organisme emissor
:   Polígon Sant Pau, SA

Tipus de document
:   Anunci

Informació pública del Projecte de Reparcel·lació Forçosa de la Unitat d'Execució Única del Sector de SUP número 11 Sant Pau. [1999/M1472]
  
A l'efecte del que disposa la Llei 6/1994, reguladora de l'Activitat Urbanística, en el procediment promogut per la mercantil Polígono Sant Pau, SA, es tramita el Projecte de Reparcel·lació Forçosa per a la Unitat d'Execució Única del SUP número 11 denominat Sant Pau dels del vigent Pla General d'Ordenació Urbana de València, a l'empara del que disposen els articles 69 i 48 de la Llei 6/1994, de 15 de novembre de la Generalitat Valenciana, Reguladora de l'Activitat Urbanística (DOGV núm. 2.394, de 24 de novembre de 1994).
  
Finalitzat el segon període d'exposició pública, a la vista dels canvis de titularitat produïts, i una vegada analitzades les al·legacions formulades es deriven determinades modificacions, així com l'esmena de les errades que es contenien en el projecte exposat al públic.
  
Pel que s'ha exposat, a fi de dotar de les màximes garanties aquest procediment, s'anuncia l'obertura d'un nou període d'exposició pública comú per a tots els afectats per les modificacions, i a aquest efecte podran consultar l'expedient dipositat als locals de l'Ajuntament de València, Servei de Gestió Urbanística, avinguda d'Aragó, 47, 4ª planta, els dies hàbils, on, així mateix, poden ser presentades les al·legacions que siguen formulades.
Diari Oficial de la Generalitat Valenciana


Sumari del DOGV 3409, del 11-01-1999 (1998/10157)

Informació pública de la iniciativa per a la construcció d'una central hortofrutícola, a l'Alcúdia.
---------------------------------------------------------------------------------------------------

### Dades del document

Número de DOGV
:   3409

Data del DOGV
:   11-01-1999

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   1998/10092


Organisme emissor
:   Conselleria d'Obres Públiques,Urbanisme i Transports

Tipus de document
:   Anunci

Informació pública de la iniciativa per a la construcció d'una central hortofrutícola, a l'Alcúdia. [1998/S10818]
  
El conseller d'Obres Públiques, Urbanisme i Transports, amb data 27 de novembre de 1998, va resoldre admetre a tràmit i sotmetre a informació pública, durant el termini de 20 dies, la iniciativa presentada per Cítricos Valencianos, Sociedad Agraria de Transformación, per a la construcció d'una central hortofrutícola, en el polígon 9, parcel·la 97, del terme municipal de l'Alcúdia (València), de conformitat amb el que disposa l'article 20 de la Llei 4/1992, de la Generalitat Valenciana, de 5 de juny, sobre Sòl No Urbanitzable.
  
Així mateix, se sotmet a exposició pública mitjançant aquest anunci l'Estudi d'Impacte Ambiental de l'activitat ja referida, en compliment del que disposa el Decret 162/1990, de 15 d'octubre pel qual s'aprova el Reglament per a l'execució de la Llei 2/1989, de 3 de març, d'Impacte Ambiental.
  
Durant aquest termini els interessats podran presentar reclamacions i suggeriments, així com altres iniciatives i alternatives a la proposta desencadenant del procediment.
Diari Oficial de la Generalitat Valenciana


Sumari del DOGV 3609, del 21-10-1999 (1999/8969)

DECRET 197/1999, de 19 d'octubre, del Govern Valencià, pel qual amplia la composició del Ple de l'Alt Consell Consultiu en Investigació i Desenvolupament de la Presidència de la Generalitat Valenciana.
---------------------------------------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/d/1999/10/19/197/dof/vci/html**

### Dades del document

Número de DOGV
:   3609

Data del DOGV
:   21-10-1999

Secció del DOGV
:   I. DISPOSICIONS GENERALS

Número del document
:   1999/8969


Data del document
:   19-10-1999

Organisme emissor
:   Presidència de la Generalitat

Tipus de document
:   Decret

Anàlisi jurídica

 Descriptors 

:   * Alt Consell Consultiu En Investigació, Desenvolupament i Innovació de la Presidència de la Generalitat
    * reglament intern
    * legislació
    * recerca i desenvolupament

DECRET 197/1999, de 19 d'octubre, del Govern Valencià, pel qual amplia la composició del Ple de l'Alt Consell Consultiu en Investigació i Desenvolupament de la Presidència de la Generalitat Valenciana. [1999/M8969]
  
El Decret 190/1998, de 30 de novembre, del Govern Valencià, va crear l'Alt Consell Consultiu en Investigació i Desenvolupament de la Presidència de la Generalitat Valenciana, que va ser objecte de modificació mitjançant el Decret 177/1999, de 5 d'octubre.
  
La nova estructura orgànica i funcional de les distintes vicepresidències i conselleries del Govern Valencià fa necessària la modificació de la composició del Ple de l'Alt Consell Consultiu en Investigació i Desenvolupament de la Presidència de la Generalitat Valenciana.
  
Per tot això, a proposta del president de la Generalitat Valenciana i amb la deliberació prèvia del Govern Valencià, en la reunió del dia 19 d'octubre de 1999,
  
DECRETE
  
Article únic
  
Es modifica l'apartat 1 de l'article 5 del Decret 190/1998, de 30 de novembre, del Govern Valencià, pel qual es va crear l'Alt Consell Consultiu en Investigació i Desenvolupament de la Presidència de la Generalitat Valenciana, en la redacció donada pel Decret 177/1999, de 5 d'octubre, per tal d'incloure en l'apartat f), entre els vocals del Ple de l'Alt Consell, els consellers de Sanitat i Ocupació.
  
DISPOSICIÓ FINAL
  
Aquest decret entrarà en vigor el dia següent al de la publicació en el Diari Oficial de la Generalitat Valenciana.
  
València, 19 d'octubre de 1999
  
El president de la Generalitat Valenciana,


Còpia Permalink ELI